Svein-Erik Stiansen

Svein-Erik Stiansen (født 1942) er en norsk tidligere skøyteløper. Stiansen var en typisk allrounder, med 1500 m som beste distanse. Han var aktiv gjennom hele 1960-tallet, men nådde aldri helt til topps i internasjonale mesterskap.

Han ble nr. 5 i VM i 1966 og 1967; i 1967 også nr. 5 i EM. Han deltok i OL i Grenoble i 1968 og i Sapporo i 1972, og har en 7.-plass på 1500 m i Grenoble som beste resultat. Stiansen ble norgesmester på skøyter i 1966 og 1967. Han representerte Oslo Skøiteklub.

13.–14. januar 1968 satte han under et stevne i Madonna di Campiglio verdensrekord sammenlagt med serien 41,8 – 7.27,6 – 2.07,7 – 15.57,1 –som gav poengsummen 176,982 som var  over ett tidspoeng under Kees Verkerks gamle. Rekorden ble imidlertid bare en uke gammel da Günter Traub fra Vest-Tyskland forbedret den til 176,717 i Inzell.

I tillegg til hurtigløp på skøyter konkurrerte han på sykkel, blant annet på Sagene IFs lagtempolag.

Stiansen var involvert på ledersiden i proffligaen ISSL i 1972. På 1990-tallet var han aktiv i Norges Skiforbund. Han er faren til alpinisten Tom Stiansen.

 Personlige rekorder 
 Distanse  Tid  Dato  Sted  Bane 500 m  40,5  26. februar 1972   Gol  Glitre stadion 1 000 m  1.20,7  5. mars 1970   Inzell  Eisstadion Inzell 1 500 m  2.05,2  15. januar 1972   Davos  Davos Eisstadion 3 000 m  4.21,8  28. januar 1969   Cortina  Pista Fiames 5 000 m  7.27,6  13. januar 1968   Madonna di Campiglio  Pista Olimpica 10 000 m  15.41,6  26. januar 1969   Inzell  Eisstadion Inzell

 Referanser 

 Litteratur 


 Eksterne lenker 


Kategori:Norske skøyteløpere
Kategori:Norske syklister
Kategori:Norske idrettsledere
Kategori:Norgesmestere i hurtigløp på skøyter – Allround
Kategori:Deltakere for Norge under Vinter-OL 1968
Kategori:Skøyteløpere under Vinter-OL 1968
Kategori:Deltakere for Norge under Vinter-OL 1972
Kategori:Skøyteløpere under Vinter-OL 1972
Kategori:Deltakere for Norge i allround-VM på skøyter
Kategori:Tidligere verdensrekordholdere i hurtigløp på skøyter
Kategori:Skøyteløpere for Oslo Skøiteklub
Kategori:Skøyteløpere for Asker Skøyteklubb
Kategori:Artikler i skøytesportprosjektet